Molan

Molan zo ur gumun e Bro-Gerne, e penn kanton abaoe 2015, e departamant Penn-ar-Bed, e mervent Breizh. Douaroniezh War aod ar Meurvor Atlantel emañ Molan. Anv Erwan Vallerie (1995) ː Moelan, 1084, 1160, XIIIvet kantved, 1220, 1368, 1516, 1536 ; Molen, 1630. Ardamezioù Brezhoneg Ya d'ar brezhoneg D'an 10 a viz Kerzu 2008 e oa bet votet ar garta Ya d'ar brezhoneg gant Kuzul-kêr ar gumun. Al label a live 2 a zo bet roet d'ar gumun d'an 20 a viz Kerzu 2013. Deskadurezh E dibenn ar bloavezhioù 1980 e savas ar maer a-enep da grouidigezh ur skol Diwan. E distro-skol 2025 e oa 47 skoliad enskrivet er c'hlasoù divyezhek (10,8 % eus skolidi ar gumun evit a sell ouzh ar c'hentañ derez). Bugaligoù Al Liezdegemer-kêr Océane a zo gant un tañva d'ar yezh. Istor Dispac'h Gall Dekred ar 26 a viz Du 1790 war al le ret : e penn-kentañ 1791 e voe graet al le ouzh ar Roue, ar vro hag al lezennoù gant Jean-Marie La Marre, person, Thomas-Marie Divalan ha Luc Le Postec, kureed, Étienne Perrot ha Joseph-René Le Breton, beleion da sikour kofes. XXvet kantved Brezel-bed kentañ Mervel a reas 173 gwaz ag ar gumun, da lavaret eo 2,61% ag he foblañs e 1911, abalamour d'ar brezel. Eil brezel bed Mervel a reas 47 den ag ar gumun abalamour d'ar brezel. D'ar 17 a viz Mae 1943 e kouezhas ur c'harr-nij B-17F-65-BO (marilhet 42-29663 ha kodet WF-H, 305vet Bomb Group, 364vet Squadron) eus aerlu ar Stadoù-Unanet e Molan gant unnek milour en e vourzh; tapet e voe c'hwec'h anezhe gant an Alamaned, unan all a zeuas a-benn da achap, unan all a voe lazhet hag unan all ne voe ket adkavet. E miz Gouhere 1944 e oa bet fuzuilhet izili ag ar Rezistañs hag ur c'harrnijer breizhveuriat gant an Alamaned e Kerfani, unan d'an 20, ar re all d'an 29, 30 hag 31 a viz Gouere; jahinet e oant bet a-raok en toull-bac'h e Kemperle; tri anezhe a oa eus Molan. Brezel Korea Mervel a reas ur milour eus ar gumun e Muchon d’an 1 a viz Genver 1951. Brezelioù didrevadennañ Brezel Indez-Sina Mervel a reas dek milour eus ar gumun. Brezel Aljeria Mervel a reas tri milour eus ar gumun. Monumantoù ha traoù heverk Meur a savadur neolitek. Iliz katolik Sant Melani, 1876-1878. Monumant ar re varv, luc’hskeudennoù ha kartenn-bost. Dioueliet e voe d’ar 24 a viz Eost 1921. Bez ar C'hommonwealth e bered ar gumun Karrnijour e oa. Mervel a reas e miz Ebrel 1943, e-pad an Eil Brezel Bed. Poblañs Emdroadur ar boblañs abaoe 1962 Niver a annezidi Tud Tud bet ganet eno 1877 : Loeiz Gourlet, barzh, skrivagner ha troour brezhonek. 1909 : Léon Le Calvez, reder war varc'h-houarn. 1919 : Louis Orvoën, bet maer ar gumun etre 1959 ha 1983, depute (MRP) etre 1946 ha 1968, neuze senedour (1971-1980), prezidant Kuzul meur an departamant etre 1978 ha 1988 ; marvet e Molan e 1994. 1920 : Émile Danoën, skrivagner gallek, ganet e Kersaoz. Ardamezeg ar familhoù Gevelliñ Alamagn : Lindenfels (Hesse) abaoe 1968. Iwerzhon : Cluain Cearbán abaoe 2023. Liammoù diavaez (fr) moelan-sur-mer.bzh, lec'hienn an ti-kêr (br) Molan war lec'hienn Geobreizh Daveoù ha notennoù